**ETTEVÕTTE MÜÜGILEPING**

Käesoleva ettevõtte müügilepingu (edaspidi "**Leping**") on sõlminud 15.07.2025

1. **Mittetulundusühing Lillepere Keskus**, registrikood 80556295, aadress Harju maakond, Harku vald, Tabasalu alevik, Teenuste tn 2, 76901 (edaspidi „**Üleandja**“), mida esindab juhatuse liige Anne-Ly Gross,

ja

1. **Lillepere Keskus OÜ**, registrikood 16926260, aadress Harju maakond, Harku vald, Tabasalu alevik, Kallaste tn 7, 76901 (edaspidi „**Vastuvõtja**“), mida esindab juhatuse liige Anne-Ly Gross,

(keda nimetatakse eraldi kui „**Pool**“ või koos „**Pooled**“),

**VÕTTES ARVESSE, ET:**

1. Üleandjale kuulub ettevõte tsiviilseadustiku üldosa seaduse § 661 tähenduses, mis tegutseb sotsiaalteenuste osutamisega. Üleandja soovib Vastuvõtjale anda üle ettevõtte VÕS § 180 tähenduses, mis tegeleb järgmiste sotsiaalteenuste osutamisega ehk sotsiaalhoolekandega asukohaga B-308, Kallaste tn 7, 76901 Tabasalu, Harku vald, Harju maakond; (edaspidi „**Ettevõte**“):
	1. Sotsiaalhooldus, Rehabilitatsiooniteenus (tegevusluba nr SRT000217).

Tegevusluba viidatud ka kui „**Tegevusluba**“ ja teenused üheskoos viidatud ka kui „**Teenused**“ või igaüks eraldi „**Teenus**“;

1. Üleandjale on väljastatud Sotsiaalkindlustusameti poolt Tegevusluba tähtajatult. Pooled on teadlikud, et Teenuse osutamise jätkamiseks Vastuvõtja poolt on lisaks Lepingu sõlmimisele vajalik täiendavalt anda üle Tegevusluba Vastuvõtjale vastavalt majandustegevuse seadustiku üldosa seadusele (MsüS) ja teha Tegevusloa osas vastavad muudatused asjakohases registris;
2. Üleandja on sõlminud üüürilepngu Tabasalu Keskus OÜ-ga, registrikood 14377122, 21.06.2021.a, kasutamaks ruume, mis asuvad Tabasalu, Kallaste tn 7 ärihoone 3. korrusel (B-308)(edaspidi „**Üürilepng**“) ja 21.08.2024 on viidatud üürileandja ja Pooled sõlminud Üürilepingu ülevõtmise lepingu, mille kohaselt on Üürileping üle antud Vastuvõtjale. Pooled on omavahel kokku leppinud, et Üleandja saab kasutada Üürilepingu alusel Vastuvõtja poolt vallatavaid ruume;

**ON POOLED SÕLMINUD LEPINGU ALLJÄRGNEVAS:**

1. ETTEVÕTTE ÜLEMINEK
	1. Üleandja annab üle ja kohustub üle andma Ettevõtte vastavalt VÕS §-le 180.
	2. Ettevõte antakse üle selle senist tegevust peatamata (*as a going concern*), kogu senise tegevuse aluseks olevas varakogumis (täpsustatud Lepingus), mis tagab ka pärast Ettevõtte üleminekut Tegevusloa väljastamise aluseks olevate ja Teenuste osutamist puudutavate kõigi nõuete täitmise.
2. Pooled kinnitavad, et Ettevõttega antakse üle kõik Ettevõttega seotud esemed (sisseseade, aparatuur ja vallasasjad), õigused ja kohustused, lepingud (sh töölepingud), mis kuuluvad Teenuste osutamiseks vajaliku Tegevusloa kontrolliesemesse sotsiaalhoolekande seaduse § 149 tähenduses. Üleandjale Terviseameti poolt väljastatud terviseohutuse hinnang nr. 9.3 2/22/9961-4 on kehtiv ja selle väljastamise aluseks olev vara ja lepingud on osa Ettevõttest, mis antakse Lepingu alusel üle Vastuvõtjale. Tabasalu Keskusele, milles Ettevõte tegutseb, on väljastatud Harku Vallavalitsuse poolt 20.12.2022 kasutusluba nr 2212371/12561.
	1. Pooled kinnitavad, et Ettevõtte üleminek ei mõjuta mingilgi moel Ettevõtte tegevust, va osas, mis puudutab (i) Teenuste osutamiseks vajalikku Tegevusloa omajat, (ii) Ettevõtte juriidilist omanikku, milline isik Ettevõtte üleminekul muutub.
	2. Pooled lepivad kokku, et Ettevõtte omand läheb üle kell 00:00 01.09.2025 (edaspidi „**Ülemineku Hetk**“) ja seda eeldusel, et Sotsiaalkindlustusamet on eelnevalt teinud haldusakti, mis võimaldab Tegevusloa üleminekut Ülemineku Hetkel.
	3. Pooled lepivad kokku, et teevad vajalikku koostööd selleks, et Vastuvõtja saaks jätkata Teenuste osutamist ja Vastuvõtjale läheks üle Ettevõtja üleandmise järgselt Tegevusluba, mh teevad Pooled selleks vajalikud avaldused vastavalt kohaldatavates seadustes ette nähtule.
3. ETTEVÕTTE KOOSSEIS
	1. Lepingu alusel Üleandjalt Vastuvõtjale üleandmisele kuuluvate varade nimekiri on toodud Lisas 1. Lisaks Lisas 1 loetletud varadele antakse Lepingu alusel üle ka Lisas 1 nimetamata varad, mis on seotud Ettevõttega ning selle majandamisega ning asuvad Kallaste tn 7, Tabasalu paikneva ärihoone 3. korrusel, sh Ettevõtte laos olevad varud seisuga 01.09.2025. Pooled kinnitavad, et alates Lepingu sõlmimisest kuni Ülemineku Hetkeni Vastuvõtjale vastavalt punktile 1.4 võib Lisas 1 toodud varade nimekiri muutuda niivõrd, kuivõrd tegemist on korrapärase majandustegevuse raames varade koosseisu muutumisega, kuid Pooled lepivad kokku, et ka muudetud vara on osa Ettevõttest.
	2. Seoses Ettevõtte üleminekuga lähevad üle ka Ettevõttega seonduvad lepingud, mis on toodud lisas 2, sh sotsiaalse rehabilitatsiooni teenuse eest tasu maksmise kohustuse riigi poolt ülevõtmise leping nr 5.2-9/3778-1, mis on sõlmitud Üleandja ja Sotsiaalkindlustusameti vahel. Lisaks Lisas 2 nimetatud lepingutele lähevad Üleandjalt Vastuvõtjale üle muud Ettevõttega seonduvad lepingud (sh klientidega sõlmitud lepingud ja klientide isikuandmed).
	3. Üleandja kannab ja tasub kõik Ettevõttega seotud kohustused, mis on sellele tekkinud kuni Ülemineku Hetkeni (edaspidi „**Üleminekueelne Periood**“). Vastuvõtja tasub ja kannab kõik kohustused, mis tekivad alates Ülemineku Hetkest ehk Ettevõtte omandi üleminekust (edaspidi “**Üleminekujärgne Periood**”). Pooled on teadlikud, et arved Üleminekueelse Perioodi eest osutatud Teenuste eest laekuvad Üleminekujärgsel Perioodil. Juhul, kui need saadetakse või on adresseeritud Vastuvõtjale, siis edastatakse need ilma viivituseta Üleandjale, kes tasub need lähtuvalt arve aluseks oleva õigussuhte tingimustele.
	4. Üleandja täidab lisaks rahalistele kohustustele ka kõik enda muud lepingulised, haldusaktidest ja seadusest tulenevad kohustused kuni Ülemineku Hetkeni, sh kui nende täitmine langeb Üleminekujärgsesse Perioodi, kuid need seonduvad Üleminekueelse Perioodiga, ja edaspidi täidab selliseid kohustusi Vastuvõtja. Pooled teevad selles osas vajalikku koostööd.
	5. Üleandjal on õigus saada kõik laekumised, mida kolmandad isikud kohustavad Ettevõttele tasuma, ja mis seonduvad Üleminekueelse Perioodiga. Juhul, kui Üleandjale laekub raha, mida kolmandad isikud teevad seoses Üleminekujärgse Perioodiga, siis edastab ta need viivituseta Vastuvõtjale. Pooled teevad selles osas vajalikku koostööd.
	6. Juhul, kui Teenuse osutamist alustati Üleminekueelsel Perioodil ja see jätkus ka Üleminekujärgsel Perioodil, mistõttu ka laekumine selle eest toimub Üleminekujärgsel Perioodil, siis jaotatakse laekumine Poolte vahel proportsionaalselt vastavalt sellele, milline osa teenuse osutamisega kaasnenud kuludest kanti Üleminekueelsel Perioodil ja milline Üleminekujärgsel Perioodil, tehes selleks eraldisesiva kokkuleppe. Selliselt osutatud teenuste eest väljastab arved Vastuvõtja, kui Pooled ei lepi kokku teisiti.
	7. Lepingu sõlmimise hetkel Üleandja poolt tööle võetud ning Ettevõttega seotud töötajad on toodud Lisas 3 koos vastava erialase kvalifikatsiooniga. Mistahes muud Üleandja poolt tööle võetud töötajad puuduvad. Seega lähevad Lepingu alusel Üleandjalt Vastuvõtjale üle kõik Üleandja poolt sõlmitud töölepingud. Pooled teevad koostööd, et vastavad muudatused saaksid registreeritud ka töötamise registris, mida peab Maksu- ja Tolliamet.
	8. Üleandja annab Vastuvõtjale üle hiljemalt 01.09.2025 ka kõik Ettevõttega seonduvad ja Tegevuslubades nõutavad dokumendid sh plaanid, juhendid ja sise-eeskirjad, mis on vajalikud seoses Teenuste osutamisega, sh kõik muud Ettevõttega seonduvad dokumendid va ulatuses, mis on spetsiifilised Üleandjale, millised asenduvad automaatselt Vastuvõtja vastavate dokumentidega.
4. ETTEVÕTTE EEST MAKSTAV HIND
	1. Vastuvõtja maksab Üleandja Ettevõtte eest kokku 1,000 eurot, millele ei lisandu käibemaksu. Tasu makstakse 3 tööpäeva jooksul alates Ülemineku Hetkest.
5. POOLTE VASTUTUS
	1. Üleminekueelsel Perioodil tekkinud kohustuste eest, mis on ülemineku ajaks muutunud sissenõutavaks või mis muutuvad sissenõutavaks viie aasta jooksul pärast üleminekut, vastutab Üleandja võlausaldajate ees solidaarselt Vastuvõtjaga. Eeldatakse, et Poolte omavahelises suhtes on kohustatud isikuks Üleandja, kes kohustub Vastuvõtjale vastava nõude esitamise korral hüvitama tema poolt kantud kulud kümne (10) tööpäeva jooksul.
	2. Juhul, kui Pool rikub Lepingut, siis hüvitab rikkunud Pool teisele Poolele kõik kulud, mis talle kaasnesid seoses rikkumisega.
6. LÕPPSÄTTED
	1. Leping jõustub allkirjastamise hetkest mõlema Poole poolt.
	2. Pooled kohustavad hoidma konfidentsiaalsena ja mitte avaldama kolmandatele osapooltele ilma teise Poole kirjaliku nõusolekuta mistahes Pooli puudutavat informatsiooni, mis on neile teatavaks saanud mistahes viisil käesoleva Lepingu läbirääkimiste käigus, Lepingu sõlmimisel ja/või selle täitmisel. Pooled on teadlikud, et Leping tuleb esitada Sotsiaalkindlustusametile seoses Tegevuslubade üle andmisega ja sellist tegevust ei loeta konfidentsiaalsuskohustuse rikkumiseks.
	3. Lepingut võib muuta või täiendada ainult Poolte kirjaliku kokkuleppega. Kirjaliku vormi järgimata jätmisel on muudatus tühine.
	4. Lepingule kohaldub Eesti õigus.
	5. Lepingust tulenevad vaidlused püüavad Pooled lahendada läbirääkimiste teel. Kui Lepingust tulenevaid vaidlusi ei õnnestu lahendada Poolte läbirääkimistega, lahendatakse vaidlus Harju Maakohtus.
	6. Poolte poolt üksteisele seoses Lepingu täitmisega edastatavad teated peavad olema kirjalikus vormis, kui Lepingust ei tulene teisiti.
	7. Leping on sõlmitud 2 (kahes) eksemplaris, üks eksemplar igale Poolele.

**KINNITAMAKS EELTOODUT on Pooled allkirjastanud käesoleva Lepingu eespool nimetatud kuupäeval**

|  |  |
| --- | --- |
| **Mittetulundusühing Lillepere Keskus:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Anne-Ly GrossJuhatuse liige | **Lillepere Keskus OÜ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Anne-Ly Gross Juhatuse liige |

**LISA 1**

**VARADE NIMEKIRI**

|  |  |  |  |
| --- | --- | --- | --- |
| **Nimetus** | **Firma** | **Mudel** | **Asukoht (inventuuri ajal)** |
| Arvuti, 2 tk | Lenovo | TP-T450 | Lillepere Keskus |
| Kirjutuslaud, 4 tk |  |  | Lillepere Keskus |
| Abilaud, 4 tk |  |  | Lillepere Keskus |
| Lastelaud, 4 tk |  |  | Lillepere Keskus |
| Tool, 8 tk |  |  | Lillepere Keskus |
| Lastetool, 8 tk |  |  | Lillepere Keskus |
| Riiul, 7 tk | Radis |  | Lillepere Keskus |
| Kummut, 4 tk |  |  | Lillepere Keskus |
| Tumba, 3 tk |  |  | Lillepere Keskus |
| Võimlemispink |  |  | Lillepere Keskus |
| Miniköök külmikuga |  |  | Lillepere Keskus |
| Kohvimasin  |  |  | Lillepere Keskus |
| Mikrouun |  |  | Lillepere Keskus |
| Laminaator A4 |  |  | Lillepere Keskus |

**LISA 2**

**LEPINGUTE NIMEKIRI**

Tööleping: Krüüner Marit, leping nr 14/2022

SOTSIAALSE REHABILITATSIOONI TEENUSE EEST TASU MAKSMISE KOHUSTUSE RIIGI POOLT ÜLEVÕTMISE LEPING NR 11.1-2/1157-1

KOOSTÖÖLEPING: ÕNNEPESA OÜ, LEPINGU NR 1/2022

KOOSTÖÖLEPING: HINGAMISMAJA OÜ, LEPINGU NR 2/2022

KOOSTÖÖLEPING: TEGEVUSTE OÜ

RENDILEPING: IGALE LAPSELE PERE MTÜ, LEPINGU NR 2/2019

laenuleping: anne-ly gross

raamatupidamisteenuste osutamise leping: ülemiste raamatupidamisbüroo oü

reha tarkvara kasutamise leping: brightspark oü

interneti- ja telefoniteenuse leping: telia eesti as

vahetusvaipade üürileping: lindström Oü

KÕIK SÕLMITUD KLIENDILEPINGUD SEOSES TEENUSTEGA

**LISA 3**

**TÖÖTAJATE NIMEKIRI**

|  |  |  |  |  |  |
| --- | --- | --- | --- | --- | --- |
| **Eesnimi** | **Perekonnanimi** | **IK kood** | **Ametinimetus** | **TL sõlmimise aeg** | **TL nr.** |
| Heli | Sõber | 47805142715 | psühholoog | 04.11.2021 | 4/2021 VÕS |
| Jane | Snaith | 46907055718 | sotsiaaltöötaja | 04.11.2021 | 8/2021 VÕS |
| Kirke-Anneli | Kuld | 47309300307 | loovterapeut | 04.11.2021 | 13/2021 VÕS |
| Riin | Jaanson | 60204250827 | psühholoog | 10.08.2024 | 12/2024 VÕS |

**LISA 4**

**TEADE KOOSTÖÖPARTNERITELE**

**TEADE**

*Lepingu üleandmine*

**kellelt:** **Mittetulundusühing Lillepere Keskus**

registrikood: 80556295

 Teenuste tn 2, Tabasalu alevik, 76901, Harku vald, Harjumaa,

ja

 **Osaühing Lillepere Keskus**

registrikood: 16926260

 Kallaste tn 7, Tabasalu alevik, 76901, Harku vald, Harjumaa

**kellele:** **[...]**
registrikood: [...]

Mittetulundusühing Lillepere Keskus teavitab käesolevaga, et ta on üle andnud Lillepere Keskus OÜ-le kogu enda senise tegevuse, mis on käsitletav ettevõttena, tegevuskohaga Kallaste tn 7, Tabasalu, 76901, Harku vald, Harju maakond . Üleandmise (jõustunud 01.09.2025) tagajärjel on Teiega sõlmitud lepingu pooleks Mittetulundusühing Lillepere Keskus asemel Lillepere Keskus OÜ. Selline üleandmine on reguleeritud võlaõigusseaduse §-ga 182. Pooled viitavad, et kuni 01.09.2025 (välja arvatud) tekkinud kohustuste eest kannab vastutust Mittetulundusühing Lillepere Keskus ja alates 01.09.2025 (kaasa arvatud) tekkinud kohustuste eest Lillepere Keskus OÜ.

Üleandmine ei oma mistahes muid õiguslike tagajärgi Teie ettevõttega sõlmitud lepingule. Leping jääb jõusse ning kõik õigused ja kohustused jäävad muutmata, kuid muutub üksnes lepingu pool, milleks on Lillepere Keskus OÜ. Soovi korral võime ümber vormistada lepingu ka vastava lisaga Lillepere Keskus OÜ nimele.

Andke meile kindlasti teada, kui Teil on täiendavaid küsimusi seoses üleandmise ja selle mõjuga.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Karin Lausmaa Anne-Ly Gross

Mittetulundusühing Lillepere Keskus Lillepere Keskus OÜ

**LISA 5**

**TEADE KLIENTIDELE**

**TEADE**

*Kliendisuhte ja -lepingu üleandmine*

**kellelt: Mittetulundusühing Lillepere Keskus**

registrikood: 80556295

 Teenuste tn 2, Tabasalu alevik, 76901, Harku vald, Harjumaa,

ja

 **Osaühing Lillepere Keskus**

registrikood: 16926260

 Kallaste tn 7, Tabasalu alevik, 76901, Harku vald, Harjumaa

**kellele:** **[...]**

Hea klient!

Mittetulundusühing Lillepere Keskus teavitab käesolevaga, et ta on kogu enda senise tegevuse, mis on käsitletav ettevõttena, tegevuskohaga Kallaste tn 7, Tabasalu, 76901, Harku vald, Harju maakond üle andnud Lillepere Keskus OÜ-le. Üleandmise (jõustunud 01.09.2025) tagajärjel on Teiega sõlmitud lepingu pooleks Mittetulundusühing Lillepere Keskus asemel Lillepere Keskus OÜ. Selline üleandmine on reguleeritud võlaõigusseaduse §-ga 182. Pooled viitavad, et kuni 01.08.2025 (välja arvatud) tekkinud kohustuste eest kannab vastutust Mittetulundusühing Lillepere Keskus ja alates 01.08.2025 (kaasa arvatud) tekkinud kohustuste eest Lillepere Keskus OÜ.

Üleandmine ei oma mistahes muid õiguslike tagajärgi Teiega sõlmitud lepingule ja Teie kui kliendi jaoks jätkub kõik samamoodi nagu enne – teenust osutatakse samade töötajate poolt ja samadel tingimustel nagu seni. Leping jääb jõusse ning kõik õigused ja kohustused jäävad muutmata, kuid muutub üksnes lepingu pool, milleks on nüüdsest Lillepere Keskus OÜ.

Samuti on ülalviidatud kuupäevast alates Teie isikuandmete vastutavaks töötlejaks kliendisuhtega seoses Lillepere Keskus OÜ. Isikuandmete töötlemise tingimused ei muutu, tingimused on kättesaadavad siin/ Isikuandmete töötlemise põhitingimused ei muutu, kuid oleme oma privaatsuspoliitikat täpsustanud. Privaatsusteate uue versiooniga saate tutvuda siin: <https://lillepere.eu/privaatsustingimused/>

Andke meile kindlasti teada, kui Teil on täiendavaid küsimusi seoses üleandmise ja selle mõjuga.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Karin Lausmaa Anne-Ly Gross

Mittetulundusühing Lillepere Keskus Lillepere Keskus OÜ